
Apud Homerum Herculem, Iovis et Alcmenae filium, 
Thebis natum eundemque Amphitruone patre mortali usum 
esse saepius scriptum legimus. (Il. Æ 266. T. 98. 99. a. 1. 
Od. 4. 266—70). Cum Jupiter aliquando eum Mycenarum 
regem fore temere iurasset, qui illo die primus ex stirpe sua 
esset natus, Juno effecisse dicitur, ut Eurystheus ante 
Herculem lucem adspiceret.. (Il. T. 95 sqq.; cf. etiam Æ 319. 
Sqq. Quo factum est, ut Hercules, vir fortissimus, Eury- 
stheo, homini multo deteriori, servire cogeretur. Qua in servi- 
tute labores maxime arduos subiit et cum alia gessit, tum 
Cerberum canem ab inferis eduxit. (IL ©. 363—69. Od. A 
617—27.) Crebros autem gemitus ad caelum tollenti comes 
et adiutrix adest Diana dea et una cum Mercurio heroem ad 
inferos comitatur (Il. ©. 362—65). Nec non commemorantur 
in Iliade Herculis expeditiones nonnullae, quae cum servitute 
ila cohaerere non videntur, contra Pylum, contra Troiam. 
contra Ephyram factae, (Il. B. 657— 60; E. 638 sqq.; 4 689—938.) 
et in Odyssea insidiae Iphito hospiti paratae (Od. g. 22-—927.) 
— Fortitudo Herculis atque ars sagittandi pluribus locis 
praedicantur; nam arcu cum deis contendisse tantaque fuisse 
fertur audacia, ut vel deos telis petens Pyli Plutonem vulne- 
raret et ipsius Junonis mammam alteram sagitta transfigeret. 
(Il. E. 392 sqq. Od. 3. 224. 25.) — Uxorem habuisse eum 
Megaram Creontis filiam ex Odyssea (Od. A. 269. 70.) com- 
perimus. Quamvis autem fortis esset Hercules, tamen mortem 
effugere non potuit, et umbra eius apud inferos versatur 
(IL X. 117—19). 

Hesiodi de Hercule narrationes plurimae in Hercule 
Oetaeo versantur. Sunt eius generis „Änvxos yauos“ ,, Aiyéucos“, 
,ücmis “Hoaxdéovs* carmina quae inscribuntur, quorum uno 

Herculis amieitia cum Ceyce, Trachiniorum rege, inita, altero 
foedus cam Aegimio, Dorum rege, contra Lapithas ictum, 
tertio certamen cum Cycno commissum descripta erant. Sed 
tangit poeta etiam res ad Herculis partum et gentem pertinen- 
tes. Nam Amphitruonem Electruone socero interfecto cum 
Alemena uxore Thebas fugisse, marito absente Iovem cum 
Alemena concubuisse, Iphiclem, Herculis fratrem, illi dissi- 
millimum fuisse, Iolaum vero, Iphiclis filium, herois armigerum 
fuisse fidelissimum scriptum legimus (scut. 1—56, 87—89, 
103—323). Memorantur in Theogonia etiam leonis Nemeaei 
(327— 32.) hydrae Lernaeae (313— 18.) Geryonis (982 sqq.) 
caedes, Promethei liberatio (521-—31), mala aurea draconis 
custodiis servata (333— 37 .). 

Post Hesiodi carmina commemoranda est „Oixalies 
&Àc0tc quae tribuitur Creophylo Samio.*) 

Cirea Olymp. 33. Pisander Rhodius Heracleam scripsit 
in quo earmine primum Hercules tamquam homo rusticanus 
et agrestis describitur leonis pelle indutus et clava armatus**) 
qui non tam viros urbesque vincit quam terrae marisque 
monstra occidit. In quo iam veteres vestigia inesse fabulae 
Aegyptiae intellexerunt. Neque potest negari omnem de 
Hercule fabulam ab hoc poeta esse commutatam atque novatam.***) 
Iam enim .heroem, qui initio homo plane Graecus erat, tam 
varia atque mira perficientem videmus, ut peregrino paene 
similior videatur esse quam Graeco. Attigit in Heraclea, ut 
omittam cervam Gerynitim, aves Stymphalicas, Hesperidum 
poma: etiam cladem Antaei, Libyum regis Herculi succambentis, 
Herculis iter poculo, quod a Sole acceperat, mare pernavigantis. 
Haec igitur et alia aut Tyriae originis aut Aegyptiae videntur 
esse. 

Haud multo post Pisandrum Stesichorus Himeraeus 
carmine epico, quod Geryonis inscribitur, Herculis iter ad 
Geryonem factum descripsit, in quo fuit herois apud Pholum 


*) Paus. IV. 2. 283. Strabo XIV. 946. 
**) Strab. XV. pag. 1009. Schol. Apoll. Rhod. I. 1196. 
##) Quint. inst. orat. X. 1. 56. 

centaurum hospitium*), liberorum ex Megara natorum caedes, 
de qua tabula cum Stesichoro paene consentientia tradit 
Panyasis.**) | 

Eiusdem poetae carmen, quod Cyenus inscribitur, fuit, 
quod a descriptione Hesiodea valde diversum fuisse dicitur. 
Atque etiam commemorandum est Stesichorum fabulas recentes 
veteresque miscuisse***) nam non solum clava leonisque pelle, 
quae Pisander heroi, sed etiam "telis, quae Homerus tribuit, 
Herculem instruxit. Novum apud hunc poetam id quoque 
reperitur, quod Hercules poculorum amantissimus potandique 
studiosissimus introducitur.T) Contra Stesichorum XII laborum 
certum numerum constituisse nec certo testimonio probari 
potest neque est verisimile.}f) 


Panyasis Halicarnassius, qui ec. Olymp. LXXVIII 
floruit, primus omnia, quae illis temporibus de Herculis rebus 
gestis nota erant atque vulgata, carmine longo, quod inscripsit 
‘Hodxievav, complexus est. Quod carmen ex XII libris constans 
in Herculis personam ut res maxime varias et diversas contulit, 
ita singularum rerum conexum absolutamque herois imaginem 
non ostendit. Tamen id effecit, ut variae illae de Hercule 
fabulae domesticae, externae, Graecae, barbarae magis inter 
se coniungerentur. 


Attigit fabulas sua aetate de Hereule divulgatas etiam 
Pindarus, cuius carmina quasi redundant admiratione 
animi invicti roborisque illius. Idem primus, quantum scimus, 
angues ab Hercule infante superatos deisque cum Gigantibus 
pugnantibus Herculem auxilio venisse canit. (Nem. I. 49. 102.) 
Novam ille tractandi rationem non iniit, niei quod utpote 
Thebanus aut herois res aliis locis gestas in Thebanorum fines 
transtulit aut patriae suae proprias quasdam fabulas magis 
divulgavit. 

Inter rerum scriptores deinde sive logographos, 


*) Athen. XI. pag. 499. 

**) Paus. IX. 11. pag. 731. 

***) Megaclides ap. Athen. XII. 512; Eust. ad. Hom. Il. X. 1279. 
T) Athen. XI. 499. 

+t) v. i. 


ei. SR eu 


qui dicuntur, haud pauci in fabulis Herculis tractandis sunt 
versati. Ab his multa de heroe tradita sunt, quae minus 
vulgaria, sed certorum locorum propria erant. Inter quos 
non infimum locum tenet Pherecydes, cuius auctoritati 
multum tribuisse posteriores scriptores maxime ex eis apparet, 
quae de Herculis ad Hesperides profectione ille tradidit. 
Etiam Hellanicus Lesbius, Sophoclis aequalis, catalogo ,,téoeca 
tis Hooc^ qui dicebatur, omnes res fabulosas illa aetate notas 
composuit; et Herodorus Ponticus, Socratis fere aequalis, magnae 
fabularum Heraclearum copiae singularia quaedam addidit. 

Ut omittam philosophos, qui Herculis in trivio discrimen 
finxerunt: restant tragoediarum et comoediarum poetae, a 
quibus Herculis res non raro tractabantur, sed ita ut aut 
nova ratione interse conecterentur aut proprio poetae consilio 
mutarentur et novae res fingerentur. Quod huius poesis natura 
quasi postulabatur. Nam Graecorum tragoedia cum res 
aetate heroum gestas ante aculos poneret, id maxime spectabat, 
ut ex tota fabula gravior aliqua sententia eluceret. Quod 
sine aliqua commutatione fabularum ncn facile potuit fieri. 
Comoedia vero et fabula satyrica, quae dicitur, cum heroum 
. faeta iocose tractaret, factum est, ut aut quae seria esse 
solebant, in ridieulum converteret aut abdita minusque nota 
omnibus illecebris facetiisque ornata quasi nova redderet. 

Sed ut ad Herculem redeamus comoediae potius quam 
tragoediae apta esse videbatur herois persona. Nam fortuna 
eius, qui a dea invida exagitatur, non tam misericordia quam 
indignatione nos afficit; sed qui potus vel amore flagrans 
ad ineptias inducitur, is risum movere debet. — 

Quamquam igitur baec Herculis condicio ac fortuna a 
tragoediae natura abhorrere videtur, tamen poetae tragici haud 
raro in amplis illis fabulis versati sunt. Nam ut omittam 
eas tragoedias, de quibus propter exiguum fragmentorum 
numerum aut non multum aut nihil dici potest: Aeschylus 
in Prometheo trilogia, So phocles in Trachiniis, Euripides in 
Alcesti et in Hercule furenti heroem in scaenam produxit.") 


*) In aliis Sophoclis et Euripidis tragoediis Herculis saepius mentio fit. 

Itaque in Aeschyli et Sophoclis tragoediis versati, . 
qua uterque ratione Herculis fabulas tractaverit quidque novi 
in eis finxerit inquiramus. — Quam ad rem cum descriptione 
poetiea indicia aliorum scriptorum vel poetarum comparare opus 
est. Sed cum ex vetustioribus qui has res tetigerunt, alii non 
multumt praebeant, aliorum vero, qui uberius eas fabulas trac- 
taverunt, Pisandri, Stesichori, Panyasidis, Pherecydis seripta 
praeter perpauca fragmenta non exstent, recurrendum est saepe 
ad posteriores scriptores atque imprimis ad Apollodorum et 
Diodorum, qui fabularum Heraclearum summam undique repe- 
titam collegerunt. Quamquam cavendum est, ne his ducibus 
nimis confidamus. Nam cum quibus fontibus illi sint usi 
raro sciamus, fieri potest, ut res quaedam apud illos inveniantur, 
quas vel ex ea, quam sumus explicaturi, tragoedia forsitan sint 
mutuati. 

Nec praetermittenda sunt artificum opera, quibus Herculis 
certamina fingebantur aut pingebantur. Nam quamquam ea 
magis herois imaginem erprimebant quam fabulas ejus con- 
tinuatas aut plenas proponebant, tamen illas quoque aliqua 
ratione produnt atque saepe res quasdam testantur, quas ex 
aliis fontibus haurire non possumus. 

Omnino vero tenendum est poetis tragicis, quamquam 
hand pauca novarent, tamen certum modum in ea re egredi 
non licuisse. Nam quae omnium ore celebrabantur vel quae 
ab antiquissimis temporibus tanto consensu erant tradita, ut 
inde discedere et dissentire nefas putaretur, a poetis illis ne- 
glegi aut tolli potuisse nunquam crediderim. Sed si variae de 
aliqua re aut diversae fabulae circumferebantur, tum libere 
eis uti et vel nova comminisci, quae toti fabulae non repu- 
gnarent, coneessum fuisse recte iudicabimus. 


Ae primum quidem ad Aeschyli tragoedias accedentes , 
Prometheo, quae dicitur trilogia, maxime tenemur. Quam trilo- 
giam qui unius argumenti perpetuitate contineri etiamnunc 
negant, satis refelli mihi videntur Westphalii argumentatione, 
quae est in Prolegomenis ad Aeschyli fabulas*) Hunc igitur 


*) Lips. 1869. 

secutus primum in trilogia locum fabulam habuisse censeo 
Prometheum vinctum. 


Prometheus cum invito Jove in homines ea transferre 
ausus esset, quae deorum erant, in Scythia*) est alligatus. 
Joni, quae errans in illa loca pervenit, oracula vetera aperuit, 
quorum alterum fuit hoc, fore, ut Jupiter matrimonio fatali 
inito imperio olim privaretur, alterum Jovis progenie per tre- 
decim genera deducta futurum esse, qui Prometheo libertatem 
malorumque finem afferret. Tum Mercurius a Jove missus 
ut ex Prometheo quaereret quis esset, qui Jovem regno depel- 
leret, repulsam tulit. Itaque Jupiter non modo Promethei 
mala cruciatusque auxit, sed etiam illum liberari vetuit, prius- 
quam immortalium aliquis pro eo mortem obiisset. 


Hoc fere argumentum est fabulae primae. Iam alteram, 
quantum e paucis eius fragmentis licet, cognoscamus. 


Prometheo malorum infinita serie tandem perfuncto in- 
stat tempus, quo libertatem est recuperaturus. Ac deside- 
ranti aerumnarum finem Titanes, qui chorum efficiunt, adsunt 
ut deum misere cruciatum visant et consolentur**) Haud 
exiguam vero tragoediae partem sine dubio Hercules tenebat, 
qui finem malorum annis fatalibus expletis Prometheo attulit. 
Nam multum vagatus ad Caucasum venit, atque ut in supe- 
riore fabula Jo, sic in hac ipse de errorum suorum ambage 
certior factus, ubi aquilam, quae Prometheum ad rupem af- 
fixum cotidie dilaniabat, conspexit, sagitta transfixit. 


Ad Herculis enim errores pertinentes apud Stephanum 
Byzantium***) aliquot huius fabulae versus exstant, unde Her- 
culem ad Gabios venturum esse, gentem Scythicam iustitia et 


*) cf. Hermann. opusc. IV. 262. 

**) cf. Arrian. Peripl Pont. Eux. cap. 19.; Strab. I. 88. 58; Cicer. 
Tusc. disp. II. 10. 

#*) “Aptos, Edvos Exvduxor. Aloyvios te T'apiovs, di tod y èv Avousvo 

Ilooun9ei" 
insıra dikes djuov évdixurator 
Beordw anaviwy xoi guoËerwtator, 
Tafiovs xtA. 


hospitalitate maxime insignem, apparet; quibus vomere aut 
ligone non opus est ad agros colendos, sed per se fruges 
large procreantur. Eodem spectare videtur versus, quem 
Strabo*) ex Aeschylo aftert: all’ inmexys Powrnoss ebvouor 
Zxvda.“ Ad Istri fontes in Hyperboreis et Rhipaeorum mon- 
tibus sitos via Herculi videtur monstrata esse. Nam scho- 
liasta Apollonii Rhodii (ad IV. 284) haec notat: cov "Ioroov 
noir èx rov "Yrreoßop&uv xaragégeodar xai vov "Puraíov 


00V otro dé einev dxoAovdav Aloyvio Ev Avouévo Mooundei 


Aéyovte TOUTO. 


Galenus **) de vocabulo zéu: disputans versus quos- 
dam ex Aeschylo repetit, quos alii in Prometheo Vincto, alii 
in Soluto seriptos fuisse censent:***) quibus Hercules, moneri 
putandus est caveat, ne procella hibernali abripiatur. 7) 


Quartum fragmentum huc pertinens, quod constat ex 
versibus novem fabulae Promethei soluti, Strabo habet, (IV. 
276.) quorum tres affert etiam Dionysius Halicarnassius. + 

Strabo enim naturam campi inter Massiliam et Rhodanum 
flumen siti describens, utitur Aeschyli quoque testimonio, qui 
praeter alia versus illos Prometheum dicentem facit, quibus 
Herculi iter inde a Caucaso ad Hesperides explicat. 

sees dé 4iyvwv eis Araoßnrov orgarov xti.“ 

Docetur enim Hercules a Prometheo cum Ligurum intrepida 
manu se dimicaturum esse; quorum virtutem, quamvis ipse 
sit fortis et invietus, sibi non parvi esse ducendam. Atque 
magnis in angustiis se ibi fore; nam sagittis consumptis 
ne lapidem quidem, quo hostes propellat, propter humi mollem 
naturam praesto fore. Sed Iovem misericordia filii motum 
imbrem lapideum in terram missurum esse, ut lapidibus 
coniectis hostes ille devincat. 


*) Strabo VII. 461. 
**) in comm. I. ad Hippocr. Epid. VI. vol. V. 464. 
"**| cf, Hermann. Aesch. trag. I. 396. 
T) „evselev Eons tvde xoi nowuore uèv Bogeddoc ife eds nwocg 
xtà." v. Galen. IX. 886. i 
ti) Antiqu. Rom. I. 41. 

His proxima refert Hyginus*); quamquam rem ex Aeschylo 


haustam paulo aliter narrat: nam periculum Herculi non 


imminere, sed ab eo depulsum esse videtur. — 

Minoris momenti haud scio an sit, quod fabulosos Aethiopes 
xvvoxegadovs et orepvogdaluovs et uovouuarovs Strabone 
teste (I. 43. VII. 299.) Aeschylus vocavit**), cum ne illud 
quidem constet, qua in fabula id scripserit poeta. 

Pergamus ad eam tragoediae partem, qua Prometheus 
liberatus describitur. Primum Hercules aquilam interficit 
in quam ut telum bene dirigat, Apollinem deum invocat. 
Nam Plutarchus:***) *O dé 'HooxAic, incuit, &regov Jedv magaxadet 
uéllwv eri tov Covey aloeodaı TO voëov, ws AioqvÀoc ymor 
»Ayoeds J Anohhwy 00909 iJvvor féAoc.* Aquila interempta 
Prometheus Herculi gratias agit.f) Appellat enim illum: 
.&y9poU MaAredS uot TOvTO qíAvOTOY réxvov** Praeterea autem 
duos locos huc pertinentes afferre licet, quorum alter est apud 
PhilodemumTT): xai tov Mooundea Avsodaı rot Atoxvioc, 
ote TO Aoyıov Eunfvvoe tò megil Oéridos, ws yeewv ey TOV 
& avris yevvndévra xoetttw xaraoxevdonı dgynv,, alter apud 
Athenaeum (XV- 674.): Aloyvios dév të ÀAvouévo Ilooundet 
oupas pov, ore àni vjj timp vo? Hooundéws trò crégavov 
negirideuey t xepalÿ avrinowa tov Exeivov decuod. 

Haec fere sunt, quae ad Herculem pertineant, in fra- 
gmentis Promethei. In quibus cum alia haud pauca oftensionis 
sunt plena, tum qui fuerit fabulae exitus non apparet. 


I. 

Promethei liberati mentio fit iam apud Hesiodum 
Postea autem variis rebus fictis haec fabula est amplificata. 
Herculem post multos errores ad Caucasum delatum aquila 
interfecta liberavisse Prometheum, Prometheum vero gratias 


*) Poet. astr. II. 6. 
**) cf. Herm. opusc. IV. 258 sqq. 
***) in amat. p. 757. D. 
T) Plutarch. vit. Pomp. c. I. 
tt) aso) svoepeias (cf. Gomperz. Herculanische Studien II. p. 41.) 

egisse consiliaque utilia dedisse Herculi refert Pherecydes"), 
Aeschyli fere aequalis.NequePromethei fragmenta prohibent, quin 
putemus longe aliter rem descripsisse poetam. 

Jam vero quaeritur, quod Herculis iter sit intellegeadum, 
cuius molestias Prometheus exposuit. Ex fragmentis enim supra 
allatis Herculem ad Scythas vel ad Gabios, gentem Scythicam, 
ad Hyperboreos et Rhipaeos Istrique fontes, ad Ligures, fortasse . 
etiam ad loca propter procellas septentrionales metuenda et 
ad meridionales Aethiopes venisse novimus. 
| Gabios gentem Scythicam esse praetor Stephanum Byzan- 
tium seholiasta Homeri (Il. N. 16) testatur illosque eosdem esse 
atque Aßiovs, quorum mentio fiat apud Homerum, censet. 
Quod quidem non est, cur fide careat; quamquam is, qui accu- 
ratius de Scytharum gentibus scribit, Herodotus (libr. IV.) 
Gabiorum mentionem non facit ne eo quidem loco, quo Hereulem 
Geryonis boves abigentem in Scythiam pervenisse dicit. Itaque 
et Gabii et fabula de Herculis ad Gabios adventu multis 
Graecis minus nota fuisse videntur. Ad Scythas autem venisse 
Herculem cum inter Graecos tum inter gentes Ponticas erat 
vulgatum. Nam ut omittam et varia illa, quae de fabuloso 
Herculis ad Amazones itinere ferebantur**) et hanc ipsam de . 
Prometheo soluto fabulam, Herodotus, Graecorum Ponticorum 
crebras de Hercule narrationes referens, post reditum ab 
Geryone ad Scythas quoque eum venisse narrat. 

Quocum Aeschylus ita dissentit, ut Hercules, quippe qui 
ad Caucasum sine bobus veniat, etiam ad Scythas prope Cau- 
casum habitantes sine bobus venisse sit iudicandus. | 

Quo. ordine errores Herculi sint explicati difficile est 
- diiudicatu, praesertim cum notitia locorum maxine peregrinorum 
apud poetas atque imprimis apud Aeschylum valde confusa 
et manca fuerit, sicut et Strabo pluribus locis affirmat et 
cuivis perspicere licet errores Jonis perlustranti. Quid? nonne 
Hyperboreorum situs adeo incertus erat, ut Apollodorus eos 
proxime Hesperidibus, Aeschylus vero cireum Istri fontes 


*) Schol. Apoll. Rhod. IV. 1396. 
**) Apollod. II. 5. Diod. IV. 16. 

habitare iudicet? Atque etiam campos Geryoneos Hesiodus 
mégnv xAvrod Nxeavoıo Eoxarin meds vvxroc, Herodotus ad 
Hereulis columnas, Hecataeus in Ambracia collocant.*) Jonis 
vero errores in Prometheo vincto tam perplexi sunt et avii, 
ut cursum eorum persequi frustra coneris. **) 


Itaque qua via Hercules ad Ligures, vel ad Hyperboreos 
pervenerit non quaerimus. Etiam illud parvi momenti est, 
quod Strabo Adyvas seu Ligures Galliae Narbonensis regionem 
lapidosam incoluisse dicit, cum Aeschyli fabulam respiciens 
qua olim ratione homines simplices loci iliius naturam ex- 
plicare sint conati ostendit. (IV. 276.) 


At vero gravius est illud, quod duo loci, qui ad Her- 
culis errores pertinent, haud mediocriter inter se dissentire 
videntur. Strabo enim loco supra allato: ,,gyoi yoùv Mooundevs 
nag’ avro ( AioyvÀo), inquit, xedyyovpevos Heaxdei trav 009v tav 
ano K av xa oov noos vac Eontcoíóac Née de xvÀ. Unde Her- 
culi errores inde a Caucaso ad Hesperides qui essent subeundi 
expositos fuisse apparet; quocum congruere videtur fabula vul- 
garis, quae exstat apud Pherecydem et Apollodorum.***) Nam 
alter Prometheum solutum Herculi suasisse dicit, ne ipse mala 
decerperet, sed Atlantem adiret, qui ea sibi afferret. Alter 
autem ad Caucasum Herculem venisse tradit, cum ad He- 
sperides esset profecturus. 


Contra Dionysius Halicarnassius T) ad eandem Aeschyli 
tragoediam respiciens, Prometheum cum alia pericula in ex- 
peditione Geryonea imminentia, tum bellum Ligusticum Herculi 
praedixisse narrat idemque tres versus ex eis, quos habet 
etiam Strabo, affert. Idem fere Hyginus t) tradit, cum 
sideris 'Evyovaoıv nomen explicat, ipse quoque Aeschyli 


*) Arrian. An. II. 16. 

**) cf, Hermann. de error. Jonis pg. 152. 

***) Schol. Apoll. Rhod. IV. 1846; Apollod. II. 5. 11. 
+) Antiquit. Rom. I. 84. dot dé xrA. 

+t) Poet. astr. II. 6. 

fabulam secutus. Quamquam hoc testimonium non tanti fa- 
ciendum est, quanti Dionysii. Nam ita Aeschyli fabulam ille 
commutat, ut Hercules cum Liguribus iam pugnasse, non 
pugnaturus esse videatur: quod ipsius poetae verbis: „n&ess 
dà Atyvwv eis dvdofhov orgarov xt.“ repugnat. Augere 
videtur fidem Dionysii quoque fabula vulgaris, cum plerique 
scriptores Hellanieus*), Apollodorus (II. 5. 10.) Diodorus 
IV. 17 illas Herculis in Gallia et Italia res gestas, nec non 
pugnam cum Liguribus commissam, cum eiusdem a MAL 
reditu coniungant. 


Itaque Sirabonis testimonium ad Dionysii verba: 
nenoinra, yao avr® (AloyvAo) 6 Hooundevs 'HoaxAet a Te 
alla mgoÀÉyov ws Exaorov aŭt te ovußnoeodaı Eusile xarà 
viv eni Tnovovnv oroareiav xti. nullo modo accommodari 
posse videtur. 

Sed primum quidem id tenendum est ea, quae in 
expeditionibus ad Hesperides et ad Geryonem factis gessisse 
dicitur Hercules, saepe inter se permutata esse et confusa. 
Quod quasi invitus indicat Diodorus, scriptor non ita diligens, 
quippe qui diversis fontibus usus, eandem se bis narrare 
fabulam non sentiat. Nam utrique illi expeditioni inserit 
Antaei et Busiridis neces (IV. 17. 18. IV. 37).**) Neque mira 
erat illa confusio fabularum maxime variarum neque inter se 
cohaerentium neque a scriptoribus congruenter traditarum***); 
quae ne Graecae quidem originis, sed a barbaris erant acceptae 
et numero eo magis creverant, quo remotiora erant loca, in 
quae transferebantur. Nam aut Tyriae erant aut Aegyptiae 
aut Italicae aut Ponticae originis. Eae enim fabulae, in quibus 
Hercules audacter mare pervehi urbesque condere fertur, a 
Phoenicibus inventae sunt; quae ad Antaeum et Busiridem 
spectant, et similes ex Libya genus ducunt; quae Herculem — 


*) cf. Dionys. Hal. I. 28. 
**) Similiter etiam Herculis Gigantomachiam duobus locis narrat 
IV. 15; IV. 21. 
***) dico inprimis Apollodorum et Diodorum. 

in Italiam obeuntem ibique debellantem faciunt, in Italia ortae 
sunt; Pontus vero, ut alias fabulas illinc*) ortas omittam, 
testis fuit Promethei vineti et liberati. 

Huc accedit, quod apud Graecos ipse sermo ad fabulas 
illas permutandas atque contundendas multum valuit: nam 
„anda“, quorum causa Hercules missus est, et Geryonis pecora 
et Hesperidum poma esse poterant. 


Quae cum ita sint, ne Aeschyli quidem temporibus de 
eis rebus tabulas sibi constitisse facile concedemus. Fieri 
igitur potuit, ut poeta Herculem ad Caucasum venientem face- 
ret, non repugnans fabulae communi, cum uñia & ‘Ecreoias 
ille esset petiturus; Strabo autem cum haec uie Eoneoidwv 
esse putaret, per errorem scriberet: ,,c70 Kavxdoov 77005 tas 
“Eonegidas“; vel Dionysius simili errore cum haec pia 
T'novoveıa esse putaret, scriberet: „xar Tv ézi Puovovqv 
oroareiav“. 

Sed verisimilius mihi videtur esse complurium „laborum‘ 
molestias Herculi in tragoedia praedictas esse. Qua licentia 
uti nil poetam vetuit, praesertim cum Diodorus Herculem, 
multo antequam ad Hesperides proficisceretur, ad Caucasum 
venisse et Prometheum liberasse narret (IV. 15). Fingamus 
igitur Prometheum animo praesagientem, quae Herculi certamina 
praeter ea, quibus iam defunctus erat, subeunda essent, dum 
omnia Eurysthei mandata perfecisset, similiter haec omnia 
Herculi praedixisse atque antea errores praedixerat Ioni: neque 
a vulgari fabula, qua erat illa inconstantia, dissentimus neque 
Strabeni neque Dionysio repugnamus, cum alterum parum 
accurate, alterum nimis presse scripsisse iudicamus. Nam 
Strabo brevi dicto videtur complexus esse, quae apud Aeschylum 
Prometheus copiose disseruerat, ita ut illae ,@20 Kavxaoov 
moos tas Eoreoidas óóoi^ Herculem per alios multos errores 
atque etiam per certamina expeditionis Geryoneae postremum 
ad Hesperides ducerent. Dionysius autem, qui vaticiniorum, 
quae Hercules accepit, partem ex fabula Aeschylea prodit, 


*) cf. Herod. lib. IV. 

tacet ille quidem de aliis vaticiniis, sed non contendit alia 
in ea tragoedia non esse facta. Similiter Hyginus cum 
Aeschylum secutus sideris nomen interpretaretur, non habuit, 
quod res remotiores commemoraret. 


II. 


Veniamus nunc ad alteram huius quaestionis partem, qua 
ostendere nobis proposuimus quem tota haec trilogia apud 
Aeschylum habuerit exitum quasque Hercules in eo egerit 
partes.Admodum probabile videtur,quod R. Westphalius*)subtiliter 
excogitavit, Prometheum zrvogogov tertium trilogiae locum te- 
nuisse.Nam ut omittamus huius fabulae reliquias,quae quamvis sint 
exiguae, satis hoc probant, nemo est quin aquila interfectarerum 
gravissimarum etmaxime dubiarum explicationem desideret.A ppel- 
latenimPrometheusHerculem: ,,24990? zta7006 uou Toüro qíAvovov 
1éxvov.* [nvisus igitur ei est Jupiter; inimicitiae eorum non- 
dum sunt sublatae: tamen vinculis ille solvitur. Quod netas 
sane videtur esse. Praeterea autem evenire tandem, quae et 
Prometheus et Mercurius pridem vaticinati**) erant, exspecta- 
mus. Haec omnia a poeta apte ad exitum adducta esse 
eredere debemus, praesertim si ea, quae vulgo de his rebus 
traduntur, respicimus. 


Westphalius, quod Prometheus dixerat (vinet. v. 772) 
fore, ut axovras eos liberaretur idemque Herculem 243000 
matroos Yiltarov téxvor appellavit, conicit eum invito Jove 
liberatum esse. Quod concedere nequeo. Prometheus enim 
triginta milia ***) annorum ad Caucasum  revinctus malis 
innumerabilibus fractus +) est. Iam audit Titanum, qui eum 
visitant, inimicitias cum Iove esse sublatas;y). Audit sine 


*) Westphal Prol pag. 216 sqq. 
**) Prom. vinct. v. 764 a. l. v. 1026—29. 
***) scholiasta Aesch. ad Prom. vincet. v. 94: é yee zw zwvogopo tosis 
uvocadas qnoi dedéoSo, autor. 
T) xaugseis: Prom. vinct. v. 512. 


++) Nam Titanes ex Tartaro emissos Iovi reconciliatos esse vulgaris. 


fabula erat. Pind. Pyth. IV. 518. (cf. Hesiod. O. D. 169.) 

dubio Hereulem Iovis mite ac iustum imperium*) laudibus 
eflerentem. Videt heroem, quem &xovros doçs vindicem sibi 
fore confisusest, a Iove ipso missum esse, ut aquilam interficeret.**) 
Promittit ei, ut suspicari licet, Iovis iussu idem Hercules fore 
ut Prometheus divino cultu celebretur***) et ut homines in 
eius honorem capita coronent]). Sic cum Jupiter ovrevdov 
orrevdovrı obviam venit}{), Prometheus, qui non sine pudore 
sentit intemperantius se Iovi maledixisse insolentiusque in 
eum minas iactasse, pacis condicionem non reiecit, ut libertatem 
recuperet, si sortes fatales, quas tam diu Iovem celavit, 
aperuerit} ff). Quod et a Philodemo loco $) supra citato 
confirmatur, et ab Hygino, nisi alium auctorem secutus est. 
Qui (fab. 54): fide data (a Iove) monet (Prometheus) Iovem, 
ne cum Thetide coneumberet, inquit. 

Neque rem aliter describere poterat poeta. Nam cum 
Prometheus Jovi obtemperare recusat et novam rerum huma- 
narum et divinarum condicionem improbet, hanc litem vix 
aliter dirimi potuisse apparet, nisi ita, ut Prometheus. Iovi 
concederet, quod maximum erat, et eum placaret. Quod facit 
oraculo illo funesto pronuntiatoSS). Itaque fieri potuit, ut 
Prometheus etiam aquila occisa summo deo succensere pergeret, 


*) quod ipse durissimum iniustissimumque vocaverat. cf. N. Wecklein. 
Aeschyl. Prom. Lps. 1878. pag. 9. 
**) Similiter Hyginus (fab. B4.), qui in hoc maxime Aeschylum videtur 
secutus esse. 
***) Hac ratione haud scio an poeta sollerter convertat animos in inse- 
quentem tragoediam, quae est Hooun$eic nvgpogos. 
+) Nam Athenaeus XV. pag. 674. Alayvios d'é to Avouére Jloounset 
capos pnotv, ote Eni ty tun tov ÎloounSéws tov orépavoy megtti- 
Seusy xtàÀ. 
+t) Prom. vinct. v. 199 oxevdwr onevdorti no gee. 
+++) Prom. vinet. v. 524. 25 zovde yag owlwy éyw deauovs œecxeîs xoi 
dvas éxpvyyave. 
8) Philodem. megi svoefeias (Gomperz. Hercul. Studien II. pag. 41.) 
v. 8. pag. 12. 
cf. Weckleinii edit. Aeschyl. Prom. Lps. 1878. pag 9sqq. 
$8) Apud Pindarum Isth. 7.60. Themis id pronuntiat. Libere hanc totam 
rem ab Aeschylo fictam esse ostendit Weckleinius: (Aesch. Prom. 


edit. pag. 15.). 

nullo modo autem potuit fieri, ut invito Iove ex vinculis 
liberaretur. | | 

Etiam fabula communis cum hac ratione fere consentit. 
Nam et apud Hesiodum (theog. 526) Herculem aquilam 
interfecisse scriptum legimus ovx déxnre Znvos Olvuuriov et 
Diodorus IV. 15: 'HoaxAf;c ..., inquit, cov uàv derov xacerósevoe, 
tov dè dia neioas Aita, Tis opyÿs Écwoe TOV xouvov evegyévqv, 
et in prisco vase*) Prometheus non adversante love, qui huius 
rei arbiter et testis est, ab Hercule liberatus pingitur. — 


In omni hac re Hercules, qui se interponeret, cum et 
Iovi et Prometheo carissimus esset, maxime idoneus erat et 
ipse quoque dei personam videtur praebuisse. Nam Plutarchus 
notissimo illo loco (in amat. pag. 757): 'O de 'HoaxAiüc, inquit, 
Ereoov Jeov nagaxaAsi xvA. Cum igitur alium deum invocet, 
Hercules, ipse deus aliquis est putandus. Idem prohibuisse 
videtur, ne illud, quod Iove iubente Mercurius dixerat**): 
non liberum fore Prometheum, nisi quis immortalium pro eo 
mortem obiisset: omnem libertatis spem irritam redderet. 


„Cum Hercules apud Pholum centaurum versatus potaret, 
vini odore ceteri centauri allecti sunt, cum quibus manus ille 
conseruit. Telis coniectis eos fugavit, fugatos insecutus est. 
Cum vero circum Chironem centaurum sapientissimum, qui prope 
Maleam habitabat, se congregassent, Hercules invitus eum vulne- 
ravit. Qui vulnere excruciatus cum mori cupiens non posset, quo- 
niam immortalis erat, a Iove impetravit, ut immortalitate Prome- 
theo concessa ipse mortalitatem assequeretur.* Sic fere tradit 
Apollodorus***) II. 5. 4; 5. 11. Hanc rem in Aeschyli quoque 
tragoedia locum habuisse verisimile est.) Nam, cum aliter 
Prometheus vineulis liberari non posset, Hereules et a Iove 
videtur impetrasse, ut Chiro Promethei quasi vicarius esset, 


*) Archäol. Zeitung 1858. tab. 114. 
**, Prom. vinct. vv. 1026—29. 
***) cf. Paus. 5. 19. 2. Arat. Phaen. 436. Lucian. VI. 393. Soph. Troch, 
715. Gerhardt. Auserlesene Vasenbilder II. 119. 5. tab. 726. 
+) quamquam, ut ait Hermannus, (Aesch. trag. I. 368.) incertum est 
fuerintne, quae Apollodorus refert, omnia ab Aeschylo commemorata. 

et cum Prometheo egisse, ne huic libertatis suae condicioni 
adversaretur. Atque id efficere maxime decebat Herculem, 
qui cum Chironem vulnerasset, curare debuit, ut a malis 
immeritis liberaret. 

Rem sic fere a poeta tractatam esse inter viros doctos 
iam constare*) videtur. Itaqne non opus est Vogelium**) 
refellere, qui „ineptius nil potuit accidere“, inquit, ‚quam 
quod posterior fabula hanc Chironis mortem in Promethei 
liberati mortem substituit." —— 

Sed transeundum iam est ad rem satis difficilem, quae 
ad hanc quaestionem fere referri solet. Apud Apollodorum enim 
(II. 5. 11.) scripta sunt haec: oc (scl. “Heaxdijs) xai vov 
Hooundea ÓiéAvoe, deouov élouevos tov vis haies: de quibus 
Heynius***) „Haec vorba^, „si vera sunt^, inquit, „significant 
ipsum Hereulem, qui Prometheum invito Iove liberavit, poenae 
loco vinculum sili imposuisse, sed ex olea.“ Quod probare 
nequeo. Nam primum vulgaris fabula erat, ut supra vidimus, 
quam prodere videtur Aeschylus, non invito Iove Prometheum 
liberatum csse. Tum vero idem Prometheus, non Hereules 
poenae loco coronam sibi imposuisse vulgo dicebatur.]) Sin 
vero rem parum notam Apollodorus narrasset, non tam leviter 
tetigisset. Ahrensiust+) legens óAouevov pro élouevos coro- 
` nam Prometheo liberato remansisse arbitratur, quod signum 
esset vinculorum. Sed mireris, cum vulgo haec corona salicis 
fuisse tradatur, 77) quod unus Apollodorus eam oleae dicat. 

Vogelius$) vero Herculem corona adsumpta Promethei 
vineula quasi redemisse existimat, sed argumentis sententiam 
suam non confirmat. 


*) cf. Wecklein. pag. 10 sqq. Westphal., alios. 
+*) Hercules secundum Graecorum poetas etc. illustratus Hal. Sax. 1830 
pag 68. 
***) Observat. in Appollod. 174. 
+) Athen. XV. 672 sqq. 
++) fragm. trag. poet. Graec. 
+++) cf. Athen. XV. 672; Catull. 64. 294; Valerii Probi ad Verg. Ecl. 
6.42. etc. 
*8) „Hercules secundum Gr. poet. etc.” pag. 64. 


Res ut diiudicetur, quid dicat Athenaeus*) XV. 674 est 
videndum. Is de veterum coronis disputans duo Aeschyli 
testimonia affert: quorum alterum ad morem Atheniensium in 
. Promethei honorem se coronantium, alterum ad hospitum coronas 
spectat. Sed ea inter se quodammodo contraria sunt, quod 
voce xairo: indicatur. Neque dubium est, quin aliud sit in 
alterius honorem se coronare, aliud ipsum corona honorari. 
Nam Athenaeus hoc fere; dicit: De coronandi usu alii aliter 
censüerunt, Hephaestio, Aristoteles, alii: Aeschylus autem 
Athenienses animo pio atque grato in Prometheum impulsos 
caput coronare dicit. Atqui in eiusdem poetae Sphinge coronae 
vim longe aliam subesse videmus. Nam prisco more, vel 
êx Ilooundéws Aoyov,**) coronam hospitis decus esse idemque: 
vinculum optimum, sel. mutui amoris scriptum legimus. 

Itaque cum Aeschylo auctore corona decuos appellata esset, 
credere licet etiam Apollodorum, apud quem scriptum legimus 
II. 5. 11. ,,deopov élouevos xt.‘ coronam intellexisse. Qui 
autem omnino potuit fieri, ut corona vineulum diceretur? 

Diodorus IV. 14. Herculem Olympicis ludis institutis 
oleae ramum victori destinavisse narrat. Atque Pindarus 
(Ol. 10. 51; 3. 20.) — quam rem Aeschylus quoque videtur 
tetigisse -- Herculem***) oleam ex Istri fontibus et Hyper- 
boreorum terra repetitam Pisae loco sacro sevisse dicit. Sed - 
praeter hanc fabulam ad vagam Herculis vitam et itinera 


*) Aicyühos dèv TQ Avouére [oounde sagas nou ore eni t] "tj 
tov Ilpounsews toy orspuvor COUT SHE? tj xepaay avtinowva tov 
éxeivov deouov, xaítoL ev t] éncyoegonévy Zyıyyi sinc»: to de 
Éévw ye atégavoc co yov otépos, deouwv Gouotoc èx Tlooundéwe 
Ao yov. 

**) Sunt qui éx Iloounóévs Avyov legant, videlicet inducti verbis so atr 
.orepos“, quae ad Carum priscum sui coronandi morem spectant, 
maximeque versu Nicaeneti: xoi Auyos «o y«toy Kagwv otépos (Athen. 
XV. 672. 673.) Weil. rev. crit. 1876 pag. 46 legit: zw de févw ye 
Avywov, apyalov otípog xà. 

***) Etiam albas populos, quibus ad sacra comburenda opus erat, ex 
Thesprotia Olympiam transtuliss: Hercules tradebatur. cf. Paus. 
VIIT. 48. 1. IV, 8. 1. 

eius longinqua spectantem etiam aliam fuisse eamque graviorem 
et heroe digniorem arbitror. — Diodorus enim (IV. 14.) 
oreyavirnv ó'avrov (scl. tov OAvunınxov Ayva) xareoxevucer, 
inquit, ore xai avros evnoyérnoe To yévos av avIounwy 
ovdéva AaBav uwc90v, ta dé EIAjuatAa navra avróc ddngirws 
Evixnoe xzÀ. Hercules igitur ut ipse propriis commodisnon commo- 
tus omnes labores libenter subit, ita victores Olympicos vili 
pretio delectari non vult, sed corona. Atque ut exemplum 
proponat imitatione dignum, ipse, quae instituerat, omnia 
certamina subiit palmamque facile tulit.* Adde quod in sarco- 
phago Romano **) hoc fictum videmus: Hercules Prometheo 
adstans telum in aquilam dirigit; deus aliquis heroem fronde 
ornaturus est, quam manu tenet. Quid autem honestius esse 
potuit quam illum, qui pugnans et laborans non solum hominum 
salutem semper spectabat, sed etiam Prometheum deis reddidit, 
eam palmam ferre, quam postea summum mortalibus esse 
decus ipse voluit? 


Itaque optime interpretabimur et Aeschyli: orégavos, 
doxaiov  orégoc, desuwv Ggroros x Hooundeus Àoyov- 
et  Apollodori: .deouov :éAóutvog tov Ti laias“, si 
fabulam. quam illi spectabant, satis notam fuisse putamus: 
Herculem ab eo, cui ipsi in vinculorum memoriam corona***) 
semper erat gestanda, oleae coronam accipere, quod esset et 
virtutis praemium et vinculum amoris optimum. 


Quaeritur num ipsa tragoedia Prometheo Aeschylus hanc 
fabulam tractaverit. Quod verisimile non est. Nam cum 
Athenaeus XV. 674. ei, quem ex Aeschyli Prometheo affert, 
loco versus illos ex Sphinge opponat: „zo dé éve ye orépavos 
aoxatov,orépos ix Mooundéws Aóyov'" conicere licet eiusmodi 
aliquid in fabula Prometheo non fuisse. Nam Athenaeus ex 
Sphinge Promethei verba non repetivisset, quae ipsa fabula 


*) cf. Paus. IV. 8. 1. 
**) Capitol. Rom. sign. 1658. Righelli I. 75. Coronatus Hercules saepissime 
invenitur in vasis antiquis; cf. O. Müller, Hdb. d. Archäol. der Kunst. 
(ed. Welcker) p. 684. Benndorf:Griech: sicil. Vasenbilder. 42. 4. alia. 
*"*) scl. viminea; cf. Athen. XV. 672 sqq. 

Prometheus contineret. Sin vero eiusmodi aliquid in Prome- 
theo non fuit, ne putabimus quidem in ea tragoedia Herculem 
a Titane esse coronatum. Sed poeta hanc, de qua quaesivimus, 
fabulam in Sphinge breviter modo perstrinxisse videtur. 


II. 


Iam cum inter Aeschyli tragoedias eas, quae ad Herculem 
spectant, praeter Prometheum nulla sit, cuius fragmenta 
supersint satis ampla, pergamus ad Sophoclem. Deperditae 
sunt eius Amphitruo, Hercules ad Taenarum, Iolaus, Iphicles, 
quibus omnibus Herculis res gestas tractatas fuisse iudicare 
licet. Haud dubie eiusdem mentio facta est in Sophoclis 
Polyido, Prometheo, T'yndareo, aliis, quae ipsae quoque perierunt. 
Parvi momenti sunt, quae in Philocteta dispersa leguntur 
et in Aiace. Haec per occasionem afferentur. In extrema 
Herculis fortuna in primis versantur Trachiniae, sed ita ut 
multarum quoque rerum ab eo ante gestarum ratio habeatur: 


Herculem Thebis natum multis tempestatibus per vitam 
agitatum esse vv. 510. 116. 112 scriptum legimus. Nam Iuno odio 
eum persequebatur 1048. "Thebis profectus 510  Pleuronem, 
quae urbs Aetoliae erat, venit et ab Oeneo rege filiam 
Deianiram in matrimonium expetivit. 510 sqq.  Acheloum 
fluvium superavit, qui modo in taurum, modo in draconem, 
modo in semivirum mutatus, ipse quoque Deianiram uxorem ex- 
petebat. (9 — 12.) Hercules dimicavit arma gerens arcum, 
elavam, hastam, Adversarius tauri forma usus ad pugnam 
descendit (9—27; 506—927). Victoria parta Hercules Deianiram 
uxorem duxit (26; 406—8) et Pleurone relicta Tirynthem 
demigraturus ad Euenum flumen cum uxore venit, ubi illam _ 
Nesso centauro, qui eam pacta mercede transportaret, tradidit, 
ipse flumen permeans 559 sqq. Ille vero Deianiram humeris 
impositam in medio flumine nefariis manibus tetigit. Cuius 
clamore audito Hercules retro versus centaurum sagitta trans- 
fixit. Moriens ille cruorem ex vulnere destillantem telo venenato 
corruptum Deianirae tradidit, simulans hoc quasi philtro 
Herculis in alienam mulierem amorem coerceri posse neque 

ullam unquam ei cariorem fore Deianira. Monuit idem, ut. 
bene reconderet reconditumque adhiberet, cum res postulare 
videretur (685 sqq.; 579 sqq.) Neque vero ea coniugii dulcedine, 
quam speraverat, Deianirae licuit perfrui. Nam semper aut 
laboribus sibi iniunetis aut aliis officiis maritus procul domo 
retentus est, ita ut nunquam timoris ac sollicitudinis illa 
expers esset, et si quando mariti reditu laetabatur, eadem 
nocte et advenientem et discedentem videret 27 sqq. Praeter 
alios enim, quos pertulit, innumerabiles labores (1101) Her- 
cules leonem  Nemeaeum interfecit, serpentem  Lernaeum 
superavit, cum Centauris pugnavit, aprum. Erymanthium cepit, 
canem tricipitem ab inferis eduxit, draconem, malorum aureorum 
custodem, interfecit 1092 sqq.; Chironem affecit vulnere 
insanabili 715.; bello Giganteo interfuit. 1059. Raro igitur 
apud uxorem commoratus tamen filios genuerat, quorum maxi- 
mus natu videlicet erat Hyllus. (31. 56.) Postremum uxorem 
vidit, cum ab Eurystheo dimissus Tirynthem revertisset. Eodem 
forte venerat Iphitus, Euryti Oechaliae regis filius, equos sibi 
abductos investigans. Quem Hercules olim hospitio cum Eu- 
ryto coniunctus, sed male ab eo tractatus, non oblitus 
harum iniuriarum, necopinantem de colle arduo, unde circum- 
spiciebat ille, praecipitavit. (260—73.) Propter hane caedem 
Tirynthe fugere coactus, quo esset iturus uxorem celavit; sed 
sortes fatales ei reliquit, quae litteris mandaverat, exactis 
post discessum suum quindecim mensibus aut moriendum sibi 
aut vilam beatam omnique cura vacuam se acturum esse; 
id enim sibi olim Dodonae editum esse oraculum (79. 155 sqq. 
1175 sqq. Atque ipse quidem Jovis iussu ad Omphalam 
Lydiae reginam, perrexit, in annuam servitutem venditus. 
Uxor autem cum liberis ad Ceycem, Trachiniorum regem, 
Herculis hospitem, se contulit. (38—45; 251 sqq.) 


Quindecim ex hoc tempore mensibus praeteritis cum 
nullus de marito nuntius Deianirae redeuntem anxie exspec- 
tanti allatus esset, Hyllus filius mittitur, qui ubi pater sit 
exploret. 55 sqq. Quo absente Lichas ab Hercule missus 
venit, dominum suum salvum incolumemque esse nuntians, 

qui Oechalia urbe vi capta Euryti iniurias ultus sit. Captivis 
praemissis ipsum reversurum esse, simulac Iovi Cenaeo sacra 
fecerit. Simul mulieres captivas, in quibus lola est, Euryti 
regis filia, dominae suae tradit (229 sqq.) Tum autem Herculem 
amore lolae, quam Eurytus ei olim denegavisset, incensum, 
Oechaliam oppugnavisse certior fit Deianira. Itaque quae 
paulo ante mariti reditu maxime laetata est, iam propter eius 
perfidiam vehementi dolore corripitur. (375 sqq.) Nec vero 
saevit in Iolam neque succenset marito, quem matrimonii fidem 
saepius fefellisse non nesciat. (437 sqq. 451 sqq.) Sed ut 
caveat, ne omnem sui amorem maritus abiciat, remedii illius 
a Nesso dati vim explorare constituit. Nam tunicam cruore 
illo venenato tinctam Lichae tradit, ne desit Herculi habitus 
sollemnis in sacris faciundis (580 sqq. 600 sqq.) Sero se a 
Nesso deceptam temere atque inconsiderate egisse sentit, cum 
lanae vellus, quo usa tunicam inunxerat, per se absumi et 
evanescere videt (672 sqq. Itaque timore magni mali horret. 
(705 sqq.) Tum Hyllus a patre reversus scelus. detestabile 
accidisse narrat; Herculem enim veste fatali indutum cum 
arae et flammis appropinquasset, veneni viperei, quo illa esset 
imbuta, vim per carnes et ossa penetrantem subito sensisse, 
sed vestem arte corpori adhaerentem exuere frustra conatum 
esse dicit. Summis autem doloribus exagitatum, cum muneris 
pestiferi auctor ipsa non adesset, Licham corripuisse et ad 
scopulum e mari prominentem.allisisse 734 sqq. Quibus auditis 
culpae dirae conscientia oppressa mortem sibi consciscit Deia- 
nira (813 sqq. 899 sqq.) Hercules vero, qui misere cruciatus 
scapha Trachinem deportatur, non modo qualem finem laborum 
praedixerit oraculum intellegit, sed etiam totius mali quae sit 
causa edoctus, alterius oraculi meminit, ex quo non vivo- 
rum aliquis, sed locorum inferorum incola sibi fatalis sit 
futurus. Iamque Nessum mortuum interitum sibi parasse 
videt. (808 sqq. 994 sqq.) Sic ad mortem paratus reliquis 
filiis absentibus Hyllo commendat, ut rogo exstructo se imponat. 
Quod ille sese facturum esse pollicetur, dum rogo ignem 
subicere ipse ne cogatur. Idem Jolam, virginem culpae ex- 
pertem, ut in matrimonium ducat, iureiurando obstringitur. 
1181 sqq. 


Ante Sophoclem poetarum tragicorum nemo hanc fabulam - 
videtur tractasse. Sunt autem, qui Trachiniarum tragoediam, 
quod artem in ea Sophoclem et personarum vigorem ad pro- 
prietatem desiderant, Sophoclis esse negent. Sed haec et alia 
eum ad rem non multum ;pertineant, omittamus, potiusque 
quo consilio ductus poeta fabulam composuerit vel quid in 
ea mutaverit inquiramus. 


In tragoedia antiqua illud maxime agebatur, ut luculentis 
exemplis ex heroum aetate depromptis ostenderetur mortalium 
consilia faetaque ad irritum redigi, si legibus divinis vel fato 
repugnare illi auderent. In hoc autem certamine cum legibus 
divinis posita est summa tragoediae sive idea, quae dicitur, 
tragica. 


Itaque primum quae ea sit in Trachiniis videamus. 
Oracula duo Herculis sortem praedixerant; quorum alterum 
erat hoc, eum certo temporis spatio exacto laborum finem 
consecuturum, alterum per mortuorum aliquem periturum esse. 
Haee oracula eventu carere non debent. Maioris autem momenti 
est prius, quod cum Hercules tum Deianira diu falso inter- 
pretati erant. Itaque Oechalia capta illa Herculem laborum 
finem consecutum, vitam beatam molestiisque vacuam acturum 
esse censet, longe alium finem esse non suspicata. Eadem 
Iolae amore illum exarsisse certior facta, dum in veteris fidei 
gratiam eum restituere studet neque quid vere sibi velit ora- 
culum respiciens neque de malo eventu eius, quod factura est, 
cogitans, inconsiderate eius, quem sibi conservari omnium 
maxime cupit, perniciem efficit atque criminis sui pondere 
oppressa mortem sibi consciscit. Summa igitur tragoediae 
posita est in amoris intemperantia quae, dum fatis obstat, 
occumbit. Illa ductus poeta fabulam consuetam non raro 
mutare est coactus: 


1. Herculi, cum ab inferis Cerberum educturus esset, 
obviam venisse Meleagrum, Oenei filium, atque ab eo petivisse, 
ut Deianiram, sororem suam, uxorem duceret; quapropter 
illum ex inferis reducem in Aetoliam ire ad Oeneum maturasse, 

ut filiam eius reciperet, Pindarus") dieit. Posteriores au- 
tem scriptores**) Herculem laboribus atque etiam servitute 
apud Omphalam confectis Deianiram in matrimonium duxisse 
narrant. Quibus fabulis Sophocles uti non potuit. Sed 
Deianiram multis annis ante Herculis interitum uxorem ab 
eo ductam esse finxit. Nam illam ex marito filios plures pe- 
perisse audimus; quorum maximus natu est Hyllus, fere 
adulescens. Unde quamquam nemo quautum temporis post 
nuptias praeterierit diligentius computabit, tamen aliquantum 
praeteriisse liquet. Hoc temporis spatio Hercules et Eurystheo 
et Omphalae servivit et Oechaliam urbem expugnavit. In 
quo poeta neglexisse ea, quae illa aetate vulgo ferebantur, 
et plano nova finxisse minime est putandus. Nam Pausanias 
quoque (I. 13. 8) W@isaciwy Aóyov referens Herculem ex 
Libya cum Hesperidum pomis redeuntem Phliunte Oeneum 
Aetolum convenisse dicit, quocum iam prius affinitate con- 
sociatus erat. Tamen ex variis fabulis de hac re vulgatis 
eam videtur elegisse poeta, qua maxime licebat ostendere 
quantopere Deianira in diuturna viri absentia tamen eum 
amaverit. Is enim amor, quamquam Deianira, čre mais ovoa, 
Herculem in servitium dimisit, deinde per multos annos nunquam 
totam se dare potuit marito: tamen non minuitur aut labe- 
factatur; immo vero augetur et coniugis perfidia patefacta ad 
intemperantiam et temeritatem perducitur. 

Itaque ab eis quoque fabulis, quae Herculem uxore 
ducta complures annos — Diodorus dicit tres (IV. 36.) — 
apud Aetolos commoratum esse coniugesque Pleurone Trachinem 
Statim demigrasse produnt***): recedit Sophocles. Nam Deianira 
se modo nuptam domo profectam esse dicit v. 557; 563. Quo 
autem Pleurone cum coniuge Hercules demigraverit, quamquam 
in tragoedia aperte scriptum non legimus, tamen Tirynthe 
consedisse eos conicere licet, cum alio loco domicilium habuisse 
non indicatum sit nisi Tirynthezet Trachine, quo Tirynthe 
profuga cum liberis mater se contulerat. 

* schol. Il. g. 194. 
**) Apoll. IT. 75.; Diod. IV. 34. 
***) Diod. IV. 86. Apoll. II. 7. 6. cf. Paus II. 18. 8 schol. Apoll. Rhod. I. 1218. 

2. Pergamus adoracula Herculi data. Quorum alterum, quo 
illum ab mortuorum aliquo interiturum esse portenditur, vix 
dubium est, quin a poeta sit inventum, quo manifestior maiestas 
divina appareat. Nam a nullo scriptore, quantum scimus, 
eius vel similis oraculi fit mentio. Alterius vero oraculi aliam 
esse condicionem puto. | 

Communis enim fabula erat, Hereulem cum post liberorum 
necem oraculum Delphieum adiisset, Eurystheo servire iussum 
esse; qua servitute confecta immortalem fore. Sic fere Apollo- 
dorus prodit (IL 4. 12). Idem vero heroem XII laboribus 
defunctum ad caelum nondum facit escendentem, sed alias 
res eum perfecisse narrat. Idem fere tradit Diodorus IV. 10; 
nec vero simili modo sibi dissentit. Nam cum promisso 
tempore Hercules immortalitate se non donatum videret, ora- 
culo priore non sublató alterum ei esse datum refert, quo 
confectis XII laboribus alios aliquot subire non inutile fore 
‘illi dietum sit (IV. 26. IV. 29.) Apud Sophoclem Herculi 
olim oraculum editum esse dicitur Dodonae; quod apparet ex 
vv. 171 —72; 1165 sqq. Nam Sellos sacerdotes Dodonaeos 
esse iam Homerus (77. 233 sqq.) dicit; qui etiam dovos vWixóuoro 
Dodonaeae mentionem facit, quam roAvyAwocov vocat Sopho- 
cles 1168. . Similiter iu Aeschyli Prometheo 832 zxooovyogor 
doves sedes et oracula Iovis Thesproti sive Dodonaei appellantur 
Aoa}, autem mehevades v. 172, ut scholiasta indicat, columbae 
sunt duae, per quas Jupiter sortes sacras edebat. Sedent 
in illa quercu, quam gyyor v. 171 et doûv v. 1168 dicit poeta, 
nimirum eandem arborem intellegens. 


Videmus igitur idem oraculum ad Herculis immortalitatem 
pertinens et ab Apollodoro et a Diodoro commemoratum. Neque 
potuerunt, omnino praetermittere, quod notissimum erat nequeso- 
lum illorum, sed iam, ni fallor, Sophoclis aetate. Nam alterum 
illud in Trachiniis oraculum idem esse censeo atque id, quod 
produnt Apollodorus et Diodorus. 

Ac primum in eo offendere non debemus, quod illi 
scriptores Delphis, poeta autem Dodonae Herculem sortem 
fatalem accepisse dicunt. Nam cum Sophoclis temporibus 

oraculi Dodonaei auctoritas paene exstincta esset, Delphici 
autem maxime vigeret, facile intellegitur paulatim mutata esse 
loca, ut quae vetustiore aetate de Dodonaeo oraculo narrabantur, 
posteriore transferrentur ad Delphicum. Sophoclem vero fabulam 
vetustiorem secutum esse apertum est. Accedit, quod Diodorus ipse 
indicare videtur se antiquiora et recentiora commiscuisse, cum 
(IV.10): Zeds uàv dnéoreihe duaxelevouevos Vmovoyelv Evovoedsi, 
inquit, HoaxAnis de raged Suv eis Aedqovs xai zegi vovrov értQo- 
tous tov Jeov xvÀ. Quid enim Apollinem consulere opus fuit, cum 
& summo deo iussus sit Hercules Eurystheo servire? Similiter 
et apud Apollodorum II. 6. 2. et apud Diodorum IV. 31. 
Apollinem Delphicum, apud Sophoclem vero v. 274 sqq. Iovem 
Hereuli imperasse, ut Omphalae serviret, scriptum legimus. 

Deinde vero ipsum quoque oraculum in Sophoclis Tra- 
chiniis paulum differt ab eo, quod produnt seriptores posteriores 
In quo discrimine cum poetae inventionem tum mutatam tem- 
porum condicionem cognoscere licet. 

a. Poeta oraculi veteris Herculi dati libre locis 
mentionem facit, quibus omnibus unum et idem significari 
nemo non facile intellegit. Atque fuit hoc fere: Herculem XII. 
annis peractis nisi circum Oechaliam occidisset, laborum finem 
esse consecuturum. 

c. Totum hoc oraculum verbis non ‘satis dilucidis ex- 
pressum est, sed ut: fere fiebat obscuris, ut duplex inesset 
sensus. Itaque et Hercules et Deianira eis decepti sunt, ut 
laborum finem vitam beatam curisque vacuam esse crederent. 

B. Oechaliae urbis in sorte illa fatidica mentionem fac- 
tam esse concludi potest ex vv. 76 sqq. Nam haec: 

&Aeuté poe (scl. ‘HoaxÀïc) 

navreia nova Tide tis xogas regt 

|. ee hrelevriv tod fiov uéller reieiv xzÀ. 

Deianira dicere non poterat nisi ratione non ambigua 
Oechalia locus fatalis oraculo significatus erat. Vulgo traditum 
erat Oechalia capta Herculem mortem occubuisse. Augetur 
autem sanctitas loci eo, quod eum gravissimum fore ad Herculis 
res oraculo portenditur, ut poeta vult. 

y. Dubium esse non potest, quin ut locus, sic temporis 
quoque certum spatium oraculo designatum.sit, quo confecto 
Herculi esset moriendum. Nam Tirynthe discedens exeunte 
mense quinto decimo se in vitae discrimen vocari non tam 
aperte dicere poterat, nisi ipso oraculo praedictum esset. 
Plane enim ac dilucide, quando Herculi capitis periculum 
immineret, indecatum videmus vv. 821 sqq., ubi chorus vocis 
fatidicae, olim auditae, meminit: oxove veleoumvos ExypEgoı 
dwdéxaros aortas, &vadoyàv z0vov TQ Lg avronad XTÀ. 
Quae verba ad idem, de quo agitur, oraculum spectant : Chorus 
igitur dicit, cum duodecimus annus *) plenus exstiterit, Iovis 
filium a malis requieturum esse. Idem cum pergit: ,,xai rad” 
0g9óc Euneda xarovgileı.“ — cognoscere licet hunc annum 
modo praeteriisse. Atque illum XII annorum numerum ex 
fabula hac fere ratione computare possumus: 

Primum Hercules oraculo sibi dato Pleuronem venit, 
ubi aliquamdiu morabatur; deinde ad Eurystheum se 
contulit, cui serviebat decem fere annos; tum Tirynthem 
rediit, unde paulo post profugit; restabant quindecim 
menses, quibus Omphalae servivit et Oechaliam urbem 
oppugnavit. 

Iam ei adest tempus moriendi. Ut igitur ad tragoediae 
rationem oraculum accommodaret, poeta in eo pauca mutavit. 
Nam ea verborum ambiguitate utitur, ut diu decipiantur ii, 
quos decipi vult. Nec temere Oechaliae nomen oraculo innexuit. 
At vero quo tempore sortes Herculi praedictae evenire deberent, 
communi fabula videtur fietum et constitutum esse. 

b. Nam antiquiore oraculo Herculi praedictum esse 
videtur immortalem eum fore non XII laboribus, sed XII 
annis exactis, per quos serviendum ei et dimicandum esset. 
Qui annorum numerus diu non mutatus est, quamquam laborum 
numerus novis rebus fictis magis magisque crescebat. Duo- 
decim igitur annis non solum  Eurystheo servisse, sed post 
hoc servitium alia quoque gessisse Hercules dicebatur; ut apud 
Sophoclem Omphalae servivit Oechaliamque vi cepit. Eadem 


*) Hesychius: &goros. éveautos. Xogoxà. Tony. 

aetate XII laborum numerus certus nondum erat et consti- 
tutus, sed. pauciores ferebantur. Quot autem et quos labores : 
Eurysthei iussu perfecerit neque Sophocles neque antiquiorum 
scriptorum vel poetarum quisquam tradit. At cum aedes in Thesei 
honorem eadem aetate, qua Sophocles florere coepit, Athenis 
exstructa non XII labores, sed X fictos contineret; et cum 
Apollodorus II. 5. 11. decem laboribus ab Hercule confectis 
duos rei»ctos eorumque loco alios duos ei impositos esse narret, 
ita utrevera non XII, sed X labores essent: credere licet olim 
hunc numerum notum pervagatumque fuisse, paulatim vero cres- 
centibus fabulis XII laborum numerum convaluisse. 


Cum autem notissimus ille numerus*) constaret, facile 
fieri potuit, ut et XII labores totidem annis confecti esse 
dicerentur et priscum oraculum non iam ad XII annos, sed 
ad XII labores referretur. Id igitur oraculum cum vulgo tam 
notum esset, ut silentio praeteriri non posset, et Apollodorus 
et Diodorus commemorant. Sed alter non constat sibi: nam 
XII laboribus defunctus alias res gerere pergit Hercules. 
Diodorus autem diserepare hoc videlicet sentiens alterum ora- 
culum addit, quo prius non tollitur, ut supra vidimus. 

Quae cum ita sint, quamvis difficile sit intellegere quae 
ratio oraculo, quod apud Sophoclem invenitur, intercedat cum 
eo, quod seriptores posteriores afferunt, tamen dubitari nequit, 
quin idem oraculum habendum neque plane novum a Sophocle 
inventum sit. Nam primum res ea, quae saepius repetitur, 
in qua omnis factorum varietas in tragoedia posita est, omnium 
in ore debuit esse; atque mirati essent Athenienses, si esset 
a poeta inventa. Tum vero chori verba**) (821 sqq.) modo 
ab eis statim intellegi poterant, qui ea audientes oraculi 
meminerant, quod sat bene noverant. Nam nos quidem, quibus 
tale oraculum ignotius est, verba legentes: ,,dwdéxaros mév 
&ooros xrÀ. ex toto demum rerum conexu conicere possumus: 
oraculum hoc ante XII annos editum idem esse atque id, 
quod ante XV menses Hercules uxori reliquerat. — 


*) Primum hic invenitur in Olympiae templo Jovi consecrato, 
quod Ol. 81/83 aedificatum est. Poetarum eum habent primi, quod sciamus, 
Theocritus (Id. 24. 80 sqq.) et- Apoll. Rhod. I. 1818 sqq. 

**) quibns oraculum ille tangit. 

3. Ad mortem usque malis Herculem agitatum *) esse per - 
totam antiquitatem fabula vulgata erat. Sed praeter labores 
ei ab Eurystheo iniunctos alios fuisse exantlandos Homerus, 
Hesiodus, hymnus in Herculem, alii non produnt: Sophocles 
autem nec minus posteriores scriptores post illam servitutem 
labores aliquot et certamina ab Hercule perfecta: esse narrant. 
Sed alius alia affert. Sophocles cum extremam herois fortunam 
cum Euryto eiusque filiis arte conecteret, ita singula elegit 
et instituit, ut tragoediae summa postulabat. 


Ex Odysseae pluribus locis (9. 226 sqq. 9. 22 sqq.) per- 
Spicere licet Eurytum per Apollinem ante Iphiti filii mortem 
interfectuni, Iphitum vero cum Hercule hospitio coniunctum, 
eum equas ille mulosque sibi abductas quaerens primum 
Messenam, deinde Tirynthem venisset, ab Hercule hospitaliter 
receptum in aedibus eius necatum esse. Postea haec ampli- 
ficata, nonnulla eorum mutata sunt. Nam Eurytum lolam, 
filiam pulcherrimam, praemium certaminis propositam, Herculi 
victori non modo denegasse, sed etiam eum ignominia ad- 
fectum dimisisse, illum autem his iniuriis exacerbatum et 
Iphitum dolo interemisse et ab ipso Euryto poenas repetivisse 
et Iolam vi recepisse fabula vulgaris**) erat. Nec minus vul- 
gatum erat Hereulem propter Iphiti necem in Lydiam venditum : 
esse. Haec fere retinuit Sophocles quoque; atque servitutem 
illam Lydiam annuam fuisse voluit. Nam complures anni 
— tres fuisse tradunt Herodorus ***) et Apollodorus — annorum 
in tragoedia computationi non conveniunt. Deinde scriptoresT) 
illi, quos saepius memoravimus, Deianiram pluribus annis post 
Herculis in Lydia servitium in uxorem ductam esse referunt. In- 
dicant igitur, cum vulgo Hercules ex Oechaliae ruinis ad rogum 


*) cf. Hom. Il. X. 117 sqq. Od. 2. 620 sqq. 
**) Pherecydes (cf. schol. Hom. Il. $. 22.) Herodorus (cf. schol. Eurip. 
Hippol. 546.), Apoll. II. 4. 11; 5. 12; 6. 2. Diod. IV. 31., Paus. IX, 
11. 1. III. 18. 12, 16. Steph. Byz. Toeuiin. Schol Apoll. Rhod. 
IV. 1149. 
***) schol. Soph. Trach. 253. Apoll. II. 6. 2. 3. 
T) inprimis Diodorus et Apollodorus. 

perrexisse traderetur, inter illam servitutem et bellum ad- 
versus Eurytum susceptum aliquantum temporis interiectum 
fuisse. At Sophocles eum ex Lydia reversum confestim 
contra, Oechaliam proficiscentem facit, vel ut maximum eius 
in Eurytidas odium, temporis moram non patiens, demonstraret, 
vel ut eum rerum ordinem, quem ipse subtiliter instituit, teneret. . 
Nam antiquioris fabulae auctoritatem eum secutum esse, quod 
Wunderus*) contendit, certis argumentis probari nequit. 

Praeterea autem Apollodorus (II. 7. 7) et Diodorus (IV. 38) 
Herculem Oechalia capta, cum in promontorio Cenaeo lovi 
sacra facturus esset, Licham ad Deianiram uxorem misisse 
narrant, qui vestem inde sollemnem afferret. Cui Deianira 
cum de mariti in Iolam amore comperisset, vestem illam 
venenatam tradidisse, Hercules vero veste funesta indutus 
 Licham ad scopulum allisisse dieitur. Ab his paulum recedit 
Sophocles. Nam Liehas modo mulieres captivas Trachinem 
ducere ab Hercule iussus est, Deianira autem non mariti iussu, 
sed sua sponte vestem mittit. Lichas igitur nec dicere 
quiequam nec reticere ab Hercule iussus primum in foro urbis 
domini sui res gestas narravit neque eius in Iolam amorem 
dissimulavit. Tum vero ad Deianiram ductus propter igno- 
miniam Herculi illatam Oechaliam captam esse dicit, sed veram 
causam reticet. Qua dissimulatione exspectatio haud parva 
quo res evasura sit excitatur. **) Postremum rebus ille coactus 
cum Deianiram diutius fallere nequeat, verum confitetur. Sic 
et Lichas et Deianira, quidquid agunt, sua sponte agunt. 
Eosdem ipsorum temeritatem morte tuere videmus. 


Restat, ut de eis loquamur, quae aut cum aliis veterum 
indieiis fere consentiunt, aut non tantum ab eis dissentiunt, 
ut certo poetae consilio ea commutata esse credendum sit. 

1. Deianiram ab Hercule uxorem ductam esse Aetolorum 

*) Trach. edit. IL pg. 55. § 2. 
**) cf. Hense: „Studien zu Soph. 1880: „Der Dichter treibt grade durch 
diese Freibeit das erregende Moment mit kräftigen Hebeln heraus.“ 


et R. Schreiner. „Zur Würdigung der Trach. des Soph. II. Znaim 
1886.“ p. 11 sqq. 


fabula erat, quae eo tempore videtur orta esse, quo gens 
Dorica, quae ante tetrapolim ad Oetam sitam habitabat, cum 
Aetolis coniuneta ad occupandam Peloponnesum profecta erat.*) 
Nam ut Dorum reges ipsi Herculis vel Hylli posteri esse sibi 
videbantur atque ideo Peloponnesum quasi hereditate sibi 
-traditam putabant, ita Aetolis Hyllum matrem habuisse Deia- 
niram, ex Aetolorum gente ortam, concedebant. Fabulam 
igitur vulgarem secutus poeta Herculem Pleurona venisse et 
Deianiram certamine sibi parasse narrat. Nam id quoque 
retinuit, quod eum cum Acheloo fluvio certantem facit, qui 
et ipse virginem in matrimonium expetebat. — Tauri forma 
usum Acheloum ad certamen prodiisse iam Archilochus**) . 
refert omnesque fere scriptores posteriores consentiunt. De 
. ipso. certamine varia produntur ***). Quod autem Ovidius 
dieit (met. IX. 1 sqq.) Acheloum cum Hercule luctantem in 
tres formas mutatum esse, paulatim ortum esse videtur ex 
eo, quod Sophocles cumque eo Strabo (X. 20. 458) tradunt: 
tribus formis usum Acheloum Deianiram in matrimonium 
petivisse. — Ne illud quidem Sophocles primus narrasse 
putandus est Pleurone Oeneum, Aetoliae regem, habitasse, 
quamquam alii scriptores T) Calydone voluerunt. 

2. Herculi arma hastam, arcum, scutum vetustissimis 
temporibus fuisse et imprimis sagittandi arte eum praestitisse 
supra iam dictum est. Pisander deinde et Stesichorus eum 
praeter clavam et leonis pellem nil gestantem fecerunt. Sopho- 
elis vero aetate et clava et arcu et hasta instrui solebat ++). 
(v. 9 sqq.) | 

3. Nessi caedem ex poetis Graecis primus Archilochust T1) 
carmine tetigisse dicitur. Consentiunt autem fere narrationes 
de hac re, nisi quod centaurum non in medio flumine, ut ait 


*) O. Müller. Dorer II. 176 sqq. a. 1. 
**) Schol. Hom. Il. 4. 287. © | 
^**) Panyasis (cf. Paus. X. 8. 5) Pherecydes (cf. Apoll. II. 7. 5) Schol. 
Hom. Il 4. 194. Diod. IV. 36. 
1) Apoll II. 7. 5. Diod. IV. 84. 
tt) cf. Pind. OL IX. 45; Nem. I. 42. 
ttt) Schol. Apoll. Rhod, I. 1218. 

Sophocles, sed ex fluvio escendentem interfectum, eundemque 
cruori venenato etiam semen suum miscuisse sunt,qui tradant;*) 
et Pausanias (X. 38. 1) Nessum non illico vulneri occubuisse, 


. sed in finibus Locrorum Ozolorum, quo se contulerat, animam 


efflasse dicit. | 

4. De leone Nemeaeo et de Hydra bond apud Sopho- 
clem nil memorabile invenitur. **) | 

5. Centauros poeta vocat v. 1095 sq.: dupa; T ĞULXTOV 
innoßduova orgarov Inomv, vBeroriy ğvopov, Ürr&goxov Piav 
secutus videlicet eam fabulam, qua iam Pindarus usus (Pyth. 
2. 25—48) ne ipse quidem Centauros nominans, originem tamen - 
et naturam eorum describit, ut facile cognoscere possis, quis 
sit „exercitus mirus et patriet matribus similis. His similia 
prodidit etiam Diodorus IV. 69, qui cum Sophocle dup sis 
Centauros appellat. 

Quo loco haec pugna fuerit commissa veteres scriptores 
dissentiunt***), Sophocles autem ipsum locum non dicit, sed 
apri Erymanthii venationem commemorare pergit, cui pugna 
Centaurorum annecti solebat. : 

6. De Cerbero quae Sophocles dicit, (v. 1067 sq.) haud 
aliena sunt ab eis, quae iam Homerus, Hesiodus, Pindarus 7) 
alii tradiderant. Laborum ab Eurystheo Herculi iniunctorum 
is vulgo extremus est; apud Sophoelem non est. Atque 
etiam Diodorus IV. 24 sqq., quocum. consentit - scholiasta 
Homeri (Il. ©. 368) et Anthologia Palatina. (I. 2. 651) unde- 
cimum laborem fuisse narrat. 

7. Subsequitur autem hune et apud Diodorum et apiid 
Sophoclem (v. 1099 sq.) is labor, quo mala aurea petere heros 
iubetur. Inter varias fabulas) quae qua ratione ille poma 


*) Apoll. II. 7. 6. Diod. IV. 36. | 
**) cf. Theog. 827 sqq. 313.. Pind. Jsth. 5. 47. sqq. Apoll. II. 5. 
Diod. IV. 11. 
*"*"*) Eurip. Herc. fur. var. l. Apoll. II. 5. 4. Diod Iv. 12. 
+) Od. 4. 623 sqq. Theog. 810—12; 769—73. Schol. Hom. Il. 4». 194. 
+t) Hes: theog. 335 sqq. 518 sqq. Pisander (cf. schol. Apoll. Rhod. IV. 
1896.) Pherecydes (cf. Apoll. IT. 5. 11) (Eratosth. cat. 3). 

receperit exhibent, Sophocles eam sequitur, quam rettulisse 
dicitur etiam Panyasis*) et enarrat Apollodorus II. 5. 11.: 
Hereulem draconem, malorum eustodem, interemisse, non, ut 
vulgo traditur, poma ab Atlante recepisse. In quibus autem 
regionibus hortus ille, in quo esse putabantur mala aurea, 
situs sit Sophocles dilucide non dicit; nec tamen ab incertis 
de hac re fabulis**) dissentit, cum scribit: èm’ &oyaroıs tozous. 

8. Oechaliam urbem sitam esse àv @ovdy ris Aoxadias. 
Pherecydes***) dixit; atque similem fortasse secuti fabulam 
Apollodorus IT. 7. 7. et Diodorus IV. 37. Oechaliam imprimis 
Arcadum Auxilio captam esse narrant. t) Praeterea autem duo 
fuerunt oppida in Graecia, quibus nomen erat Oechalia. Eorum 
alterum in Lapitharum finibus situm erat ad Peneum, Thessaliae 
flumen, alterum in Euboea insula). Neque dubium est, 
quin incolae horum oppidorum suam quisque Oechaliam per 
Eurytum nobilitatam fuisse putaverint. Tamen Oechalia Euboe- 
ensis hac fama maxime insignis videtur fuisse. Nam Oechalia 
capta Hercules in promontorio Cenaeo Iovi sacra fecisse vulgo 
dicebatur, FFT) quod in Euboea situm erat. Quorum sacrorum 
etiam in Trachiniis mentio fit. Itaque suspicari licet, id quod 
scholiasta(Trach.v.74.)aftirmat,Oechaliam in hac tragoedia Euboe- 
ensem esse;quam poeta non inepte significat: dujveuov (v. 325.) 
vwinveyoy (v. 354.) drewýv (v. 858.) 

9. Quod post Herculis mortem demum Heraclidas Tra- 
chinem confugisse pleriqueS) tradunt, id Sophocles Hercule 
vivo fleri vult. Quamquam enim partem liberorum Thebis com- 
morari, partem Tirynthe cum avia remansisse audimus (vv. 
1151 sqq.), Deianira tamen cumHyllo Trachine, quam petiverunt, 


*) Apoll. II. 5. 11. 
**) v. 8. pg. 21. 
***) Schol. Soph. Trach. v. 354. 
1) cf. etiam Paus. IV. 2. schol. Apoll. Rhod. I. 87. 
Ti) cf Schol. Ven. Il. B. 396. Paus. IV. 2. 2. cf. etiam O. Müller. Dor. 
II. 23. I. 412 sqq. 
ttt) Apoll II. 7. 7. Diod. IV. 37. 
8) Apoll. II. 8. 1. Diod. IV. 57. Paus. I. 82. 5; II. 23. 8.; aliter Euri- 
pides in Heraclidis. 


aa Pm 


habitat. — Ceycis regis nomen non memorat poeta, sed omnibus 
notum erat. Nam iam Hesiodus (scut. Herc. v. 353.) Herculem 
dicentem facit: Tonxiva dé toe mapelavvn ès Kijvxo ČVAXTQ. 
Itaque merito scholiasta (Trach. v. a Éévo zug avdoi annotat: 
to Kyvxı. | 

10. Venimus ad Herculis. vitae finem. Poeta Herculem 
extrema demum tragoedia in seaenam produxit. Quod cur 
fecerit non quaerimus, cum illud ad fabulam vulgarem non 
pertineat. Sed si produxit Herculem, fieri non potuit, quin 
fabularum quarundem notissimarum rationem haberet. Iolam 
ab Hercule eo consilio, ut ipse eam possideat, peti, tragoedia 
satis docet. Multo vero'magis divulgatum erat non sibi Her- 
culem, sed Hyllo filio illam petivisse, atque Dorum principes 
ex Hylli et Iolae progenie sese ortos esse praedicabant.*) Quod 
poetae non fuit neglegendum. Itaque Herculem de Iola cum 
filio colloquentem facit; qui diu dubitans se Iolam in matrimo- 
nium ducturum esse tandem pollicetur.**) 

Neque minus vetus notaque erat fabula Poeanti vel 
Philoetetae, ut gratiam referret, «uod rogum accendisset, Her- 
culem arcum eum sagittis donasse. Quam rem poeta in Philoc- 
teta (v. 780- 82) (257 —59) commemorat, in Trachiniis subtiliter 
tangit. Nam cum recusantem facit Hyllum, quominus rogo 
sua manu ignem subiciat, et Hylli erga patrem pietatem ostendit 
nec tradita neglegit, cum ipsa Hylli repulsa memoria Poeantis, 
qui rogum succendit, excitetur. 

Hereulis in Oeta combusti apud Homerum nondum fit 
mentio; tamen ea res inter vetustiores fabulas numerari debet. 
Nam antiquitus iugum montis Oetaei Dovyia ógovc vulgo 
appellabatur aoû tò megovydac éxei rov 'HooxA£a xavdévra,***) 
Itaque et in Sophoclis Philocteta (vv. 701 sqq.) Hercules cum 


*) cf. Nauck proleg. ad Trach. pag. 9. 
**) quamquam Hense (Stud. z. Soph. 264.), Bernhardy, alii hunc tragoediae 
exitum non probant. | 
***) Callimachus iu Dian. 157. — De scholiastae (Trach. v. 625} nota poetam 
anachronismo insimulante cf. Wunder. pag. 58. 2. 

in patria Philoctetae prope Nympharum Meliadum sedem et 
ad Sperchei ripam esset, ex Oetae montis vertice ad superos 
escendit et in Trachiniis in Oetam se efferri, ubi cremetur, 
(1091 sqq.) iubet. Ita autem rem fingens poeta subtiliter 
tangit, quod vulgo ferebatur, Herculem ex rogo ad deos 
evectum in Olympo sedem habere.*) 


*) quod iam Hesiodus celebrat (theog. 950 sqq. ; in Sophoclis autem 
Philocteta vv. 1866 sqq. ipse Hercules ex Olympo demissus affirmat. 


Vita. 


. Antonius, Aemilius, Ludovicus Wegener 
Pomeranus, natus sum Tanglimi d. XXVI m. Januar. a. 
.1853, patre Carolo Ludovico Wegener, matre Bertha e gente 
Kremer; adhuc vivis. Fidei addictus sum evangelicae. 
Frequentavi gymnasium Tanglimense XI annos, quod intra 
hoc temporis spatium rectoribus Bormanno, tum Haecker- 
manno, viris doctissimis, florebat. .XIX annos natus matu- 
ritatis testimonio instructus, Berolinum me contuli, ubi studiis 
philologicis operam darem. Per quadriennium intereram 
scholis Hauptii, Kirchhoffii, Vahlenii, Huebneri» 
Harmsii, Zelleri, Steinthalii, Müllenhoffii, qui- 
bus omnibus optime de me meritis gratiam habeo maximam. 
Duobus annis post Berolini examen pro facultate docendi 
` absolvi, tum variis deinceps locis pueris erudieudis deditus, 
postremum Potsdamiam me contuli, in qua urbe in gym- 
nasio Victoriano munere praeceptoris ordinarii nunc fungor. 

